-----------------------------------------------------------------------
  4. การประกอบธุรกิจของแต่ละสายผลิตภัณฑ์ หรือ บริการ

  -----------------------------------------------------------------------

1. ผลิตภัณฑ์ประเภทแผงวงจรอิเล็กทรอนิกส์ (PCBA) - Printed Circuit Board Assembly

การประกอบ PCBA เป็นการประกอบ IC และ ชิ้นส่วนอิเล็กทรอนิกส์อื่นๆ ลงบน PCB
ซึ่งทำหน้าที่เป็นฐานสำหรับยึดชิ้นส่วนอิเล็กทรอนิกส์ต่างๆ โดยอาศัยเทคโนโลยี SMD (Surface
Mount Device) การประกอบต้องการความละเอียดแม่นยำสูง ในการจับวาง IC และ
ชิ้นส่วนอิเล็กทรอนิกส์อื่นๆ ลงบน PCB ซึ่งฮานาได้ลงทุนซื้อเครื่องจักร Pick and Place
ซึ่งมีความแม่นยำสูงมาใช้ในการประกอบ

ผลิตภัณฑ์ประเภท PCBA มีโรงงานที่ลำพูนในประเทศไทย และเจียซิงในประเทศจีนทำการผลิต
โรงงานทั้งสองแห่งมีที่ตั้งที่สามารถตอบสนองความต้องการของลูกค้าที่ต้องการส่งของได้ถึงมือลูกค้าอย่างรวดเร็ว
นอกจากนี้ฮานา ยังทำการผลิตผลิตภัณฑ์ประเภทอื่นๆ ดังนี้

ก) การประกอบ COB-Chip on Board

การประกอบ COB เป็นการประกอบ DIE (ชิ้นวงจรไฟฟ้า) ลงบน PCB โดยตรง โดยไม่ต้องนำ
DIE มาทำเป็น Package ก่อน ซึ่งทำให้ลดขั้นตอนและต้นทุนในการผลิตผลิตภัณฑ์
วิธีการนี้จะเหมาะกับผลิตภัณฑ์ ที่ใช้แผงวงจรไฟฟ้าน้อยชิ้น เช่น เครื่องใช้ในครัวเรือน
สินค้าอุปโภคบริโภคบางชนิด อุปกรณ์สื่อสารโทรคมนาคม และเครื่องมือทางการแพทย์ เป็นต้น

ทั้งนี้ ผลิตภัณฑ์ต่างๆ ดังกล่าวข้างต้น อันได้แก่ COB, PCBA จะถูกใช้เป็นชิ้นส่วนในเครื่องใช้ไฟฟ้า
และอิเล็กทรอนิกส์ต่างๆ เช่น

-   อุปกรณ์ป้องกันการคัดลอกซอฟแวร์

-   แผงวงจรที่ใช้ในคอมพิวเตอร์ส่วนบุคคล และคอมพิวเตอร์ NOTEBOOK, NETBOOK และ
    TABLET

-   แผงวงจรสำหรับอุปกรณ์ช่วยฟังสำหรับบุคคลที่มีปัญหาการได้ยิน

-   วงจรเพิ่มหน่วยความจำในอุตสาหกรรมคอมพิวเตอร์

ข) ผลิตภัณฑ์ WIRELESS RADIO FREQUENCY

ผลิตภัณฑ์ WIRELESS RADIO FREQUENCY เป็นอุปกรณ์โทรคมนาคมที่ใช้ความถี่สูง การประกอบ
ผลิตภัณฑ์ดังกล่าวจำเป็นต้องใช้เทคโนโลยีในการตรวจสัญญาณ
และอุปกรณ์ในการตรวจวัดที่มีความถี่สูง ต้องการความละเอียดในการประกอบวงจรเป็นอย่างมาก
เนื่องจากวัตถุดิบเป็นชิ้นส่วนที่มีความละเอียดสูงและมีราคาแพง

อุปกรณ์ WIRELESS RADIO FREQUENCY ได้แก่ ตัวรับและส่งสัญญาณคลื่นไมโครเวฟ
และมิลิมิเตอร์เวฟ ของอุปกรณ์โทรคมนาคม
ใช้สำหรับสถานีรับส่งสัญญาณของเครือข่ายโทรศัพท์เคลื่อนที่

ค) ผลิตภัณฑ์อิเล็กทรอนิกส์อื่นๆ

-   ผลิตภัณฑ์ AIR PRESSURE AND TEMPERATURE CONTROL
    เป็นอุปกรณ์อิเล็กทรอนิกส์ที่ใช้ควบคุม AIR PRESSURE ในระบบห้ามล้อของรถยนต์
    ระบบถุงลมนิรภัยในรถยนต์ และอุปกรณ์อิเล็กทรอนิกส์สำหรับวัดและควบคุมอุณหภูมิ
    รวมทั้งมิเตอร์วัดความดันต่าง ๆ (น้ำ และแก๊ส)

-   ผลิตภัณฑ์ FIBER OPTIC DEVICE เป็นอุปกรณ์สำหรับเชื่อมต่ออุปกรณ์คอมพิวเตอร์กับสาย
    FIBER OPTIC ซึ่งจะส่งต่อและรับสัญญาณแสงจากสาย FIBER OPTIC
    และส่งผ่านไปยังอุปกรณ์คอมพิวเตอร์

-   ผลิตภัณฑ์ WIRELESS SENSOR PRODUCT เป็นอุปกรณ์เพื่อรับส่งสัญญาณแสง
    ใช้ประกอบกับอุปกรณ์อิเล็กทรอนิกส์อื่น ๆ ตัวอย่างเช่น OPTICAL MOUSE เครื่องพิมพ์
    โทรศัพท์มือถือ ฯลฯ

-   ผลิตภัณฑ์ SMART CARD ซึ่งใช้ในการโทรคมนาคม การบันเทิง การควบคุม
    เครื่องใช้ไฟฟ้าต่าง ๆ บัตรประจำตัวพนักงาน นักศึกษา สต๊อกการ์ด ฯลฯ

ง) การประกอบ FLEXIBLE CIRCUIT BOARD

ผลิตภัณฑ์ FLEXIBLE CIRCUIT BOARD เป็นการประกอบ IC หรือชิ้นส่วนอิเล็กทรอนิกส์อื่นๆ
ลงบนแผงวงจรแบบอ่อน (Flexible Circuit Board) ที่มีความยืดหยุ่นอ่อนตัว
จึงสามารถนำไปประยุกต์ใช้งานได้ง่าย เช่นผลิตภัณฑ์ RFID Tag
ที่มีการประยุกต์ใช้ในงานเชิงพาณิชย์ เพื่อทำการสต๊อกสินค้า และการจำหน่าย
โดยนำมาใช้แทนรหัสบาร์โค้ดแบบเดิม งานในด้านการจราจร ขนส่ง การใช้ระบุเอกลักษณ์บุคคล
งานด้านการรักษาความปลอดภัยของอาคาร

จ) ผลิตภัณฑ์ ELECTRONIC PART สำหรับ INTERFACE DEVICE

ผลิตภัณฑ์ ELECTRONIC PART สำหรับ INTERFACE DEVICE
เป็นผลิตภัณฑ์ที่ช่วยในการถ่ายทอดคำสั่งระหว่างผู้ใช้อุปกรณ์กับอิเล็กทรอนิกส์ (เช่น
คอมพิวเตอร์ส่วนบุคคล คอมพิวเตอร์แบบพกพา อุปกรณ์เครื่องเสียงแบบพกพา โทรศัพท์เคลื่อนที่
หรืออุปกรณ์เกี่ยวกับความปลอดภัย) โดยผู้ใช้สามารถสัมผัสกับอุปกรณ์ในการถ่ายทอดคำสั่ง
ผ่านทางหน้าจอคอมพิวเตอร์ แป้นคีย์บอร์ด เช่นเลือกข้อมูล เลื่อนตำแหน่งข้อมูล ปรับระดับสัญญาณ
หรือค่าต่างๆ

โรงงานที่เมืองเจียซิง ประเทศจีน ทำการผลิตผลิตภัณฑ์ PCBA ตามประเภทต่างๆ ดังนี้

ก) การประกอบ COB-Chip on Board

COB เป็นเทคโนโลยีการประกอบชิ้นส่วนอิเล็กทรอนิกส์ด้วยการนำ Die
หรือไมโครชิพติดบนแผงวงจรและทำการเชื่อมต่อเข้ากับวงจรไฟฟ้าโดยตรง
แทนที่จะประกอบตามแบบเดิมหรือที่เป็นแบบ IC อิสระ
ซึ่งเหมาะสำหรับผลิตภัณฑ์ที่มีความซับซ้อนของวงจรอิเล็กทรอนิกส์ของหน่วยประมวลผลกลาง
เช่นเครื่องใช้ไฟฟ้า อุปกรณ์ป้องกันการัคดลอกซอฟต์แวร์ แผงวงจรในคอมพิวเตอร์ PC และ
Notebook เป็นต้น

ข)  อุปกรณ์คลื่นความถี่วิทยุแบบไร้สาย (Wireless Radio Frequency Product)

อุปกรณ์คลื่นความถี่วิทยุแบบไร้สาย
เป็นอุปกรณ์โทรคมนาคมที่ใช้คลื่นความถี่วิทยุในการเชื่อมต่อหรือสื่อสารกัน
ที่สามารถใช้ช่วงคลื่นตั้งแต่ระดับมิลลิเมตรจนถึงไมโครเวฟ เช่นอุปกรณ์หลักสำหรับสถานีเครือข่าย
โทรศัพท์มือถือ

ค) อุปกรณ์อิเล็กทรอนิกส์ อื่นๆ

-   เครื่องควบคุมแรงดันอากาศและอุณหภูมิเป็นอุปกรณ์อิเล็กทรอนิกส์สำหรับควบคุมความกดอากาศ
    ของระบบเบรก ระบบถุงลมนิรภัยของรถยนต์ และอุปกรณ์อิเล็กทรอนิกส์สำหรับการวัด
    และควบคุม อุณหภูมิและรวมทั้งการวัดความดันอื่นๆ (สำหรับน้ำและก๊าซ)

-   อุปกรณ์ Fiber Optic
    เป็นอุปกรณ์เชื่อมต่อระหว่างอุปกรณ์คอมพิวเตอร์และใยแก้วนำแสงที่ส่งและรับ
    สัญญาณไฟจากใยแก้วนำแสงและส่งไปยังอุปกรณ์คอมพิวเตอร์

-   Wireless Sensor เป็นอุปกรณ์การส่งและรับสัญญาณไฟที่ใช้กับอุปกรณ์อิเล็กทรอนิกส์อื่นๆ เช่น
    Optical Mouse เครื่องพิมพ์ โทรศัพท์มือถือ เป็นต้น

-   Smart Card เป็นอุปกรณ์ที่ใช้สำหรับการสื่อสารโทรคมนาคม บันเทิง การควบคุมเครื่อง และ
    อุปกรณ์ไฟฟ้าอื่นๆ บัตรพนักงาน บัตรนักเรียน ฯลฯ

-   ผลิตภัณฑ์ LED และแผงไฟ LED สำหรับให้แสงสว่างด้านหลังของรถยนต์ รถบรรทุก
    แผงไฟจราจร ซึ่งให้แสงสว่างมากขึ้นกว่าหลอดไฟธรรมดา

-   อุปกรณ์ทางการแพทย์ เช่น เครื่องช่วยฟัง เครื่องมือการทดสอบการตั้งครรภ์

    -   อุปกรณ์ Card Reader และอุปกรณ์ Embedded Module
        สำหรับระบบควบคุมประตูเข้า-ออกสำหรับที่พัก สำนักงาน ยานพาหนะเดินทาง โรงงาน
        หน่วยงานของรัฐ โรงแรม และสถานที่สาธารณะต่างๆ

ง) อุปกรณ์ Flexible Circuit Board

อุปกรณ์ Flexible Circuit Board คือการประกอบ IC
หรือส่วนอื่นของชิ้นส่วนอิเล็กทรอนิกส์อื่นๆ
ลงบนแผงวงจรที่มีความยืดหยุ่นเพื่อความสะดวกในการใช้เช่น RFID Tag
ซึ่งจะปรับให้เหมาะสมกับการใช้ในงานเพื่อการพาณิชย์
การจัดการระบบสินค้าคงคลังและการขายซึ่งจะถูกแทนที่ระบบบาร์โค้ดแบบเก่า ใช้ในงานจราจร
การขนส่ง การระบุตัวบุคคล และการรักษาความปลอดภัยอาคาร

จ) อุปกรณ์ Human Interface Device

อุปกรณ์ Human Interface Device
เป็นผลิตภัณฑ์สำหรับผู้ใช้เพื่อสื่อสารกับเครื่องใช้ระบบอิเล็กทรอนิกส์ของตนเช่น
คอมพิวเตอร์ส่วนบุคคล (PC) แล็ปท็อป มินิสเตอริโอ
โทรศัพท์มือถือหรืออุปกรณ์อุตสาหกรรมผ่านทางการสัมผัสหรือเปิดเครื่องใช้งาน

ฉ) การผลิตคอยล์ (Micro Coil Winding)

คอยล์จะถูกใช้เป็นชิ้นส่วนหลักในอุปกรณ์ไร้สาย และโทรคมนาคม อย่างเช่น สมาร์ทการ์ด (Smart
Card) การ์ด RFID และอุปกรณ์เพื่อความปลอดภัย ฯลฯ

  ช) การผลิต SMT (Surface Mount Technology)

SMT เป็นวิธีการในการผลิตวงจรอิเล็กทรอนิกส์ (IC) ให้สามารถวางลงบนพื้นผิวของแผ่นวงจร
PCB ได้โดยตรง โดยใช้สำหรับอุปกรณ์โทรคมนาคม อุปกรณ์เครื่องมือวัดต่างๆ
และเครื่องมือทางการแพทย์

2. ผลิตและทดสอบการทำงานของแผงวงจรไฟฟ้า (IC Assembly)

บริษัทฯ ดำเนินธุรกิจรับจ้างประกอบ
และทดสอบแผงวงจรไฟฟ้าโดยมีโรงงานที่จังหวัดพระนครศรีอยุธยาและโรงงานที่เมืองเจียซิงเป็นฐานการผลิต
โดยผลิตภัณฑ์ IC
ถูกนำไปใช้เป็นชิ้นส่วนประกอบในผลิตภัณฑ์ไฟฟ้าและอิเล็กทรอนิกส์สำหรับอุตสาหกรรมต่างๆ
โดยร้อยละ 11 ใช้ในอุตสาหกรรมโทรคมนาคม (Telecom) ร้อยละ 28
ใช้ในอุตสาหกรรมคอมพิวเตอร์ (Memory Computer) ส่วนที่เหลือใช้ในภาคอุตสาหกรรม
(Industry) การผลิตสินค้าในกลุ่มสินค้าอุปโภค (Consumer Products)
และใช้ในผลิตภัณฑ์ประเภทสื่อสารทางแสง (Opto Electronics)
ซึ่งใช้กับอุปกรณ์ระบบงานควบคุมทั่วไป

นอกจากนี้โรงงานที่อยุธยา ได้ทำการพัฒนาผลิตภัณฑ์ใหม่ๆ หลายประเภท เช่น

ก)

  --------------------------- -------------------------------------------
  Optical Sensor              ใช้สำหรับ Smart phone และ Tablet PC

  Module QFN Package          ใช้สำหรับอุตสาหกรรมโทรศัพท์มือถือ และ PDA

  LGA, VSOP, MSOP Package     ใช้สำหรับอุตสาหกรรมโทรคมนาคม Note Book
                              Computer, PDA, DVD and MP3 Player

  SOT5x3                      ใช้สำหรับโทรศัพท์มือถือ กล้องถ่ายรูป Digital
                              เครื่องใช้ไฟฟ้าแบบพกพา
  --------------------------- -------------------------------------------

  ข) การประกอบ DC-DC Converter

DC-DC Converter เป็น IC ประเภทหนึ่งใช้สำหรับขยายแรงดันไฟฟ้ากำลังต่ำ
ประกอบอยู่ในแผงวงจรไฟฟ้า (PCBA) ของอุปกรณ์อิเล็คโทรนิกส์ทั่วไป เช่น คอมพิวเตอร์
อุปกรณ์การแพทย์

ค) การประกอบ CNW/OPTO/SO-16/JNP

CNW/OPTO/SO-16/JNP เป็น IC ประเภทหนึ่งซึ่งใช้เป็นตัวเชื่อมโยงสัญญาณทางแสง
ใช้ในงานที่ต้องการแยกระบบไฟฟ้าของ Input และ Output ออกจากกัน
เช่นการเชื่อมโยงการทำงานของวงจรทางด้าน Digital กับอุปกรณ์ภายนอก หรือทำหน้าที่เป็น
Switch ซึ่งใช้กับระบบงานควบคุมทั่วไป เช่น มอเตอร์
หรืออุปกรณ์ควบคุมที่ใช้ในโรงงานอุตสาหกรรม

ง) การประกอบ RF-AMPLIFER

RF-AMPLIFIER คือชิ้นส่วนอุปกรณ์ภาคขยายคลื่นสัญญาณทางอิเล็กทรอนิกส์
ที่นำไปใช้ในอุตสาหกรรมเครื่องเล่นเกมส์ที่มีชื่อเสียงทั้งในอเมริกาและญี่ปุ่น

จ) การประกอบ Fiber Optic

Fiber Optic คืออุปกรณ์รับส่งข้อมูลผ่านเส้นใยแก้วนำแสงผ่านระบบ LAN/SAN
และระบบโทรคมนาคมอื่นๆ ที่ต้องการความเร็วและประสิทธิภาพสูง

สำหรับโรงงานที่เมืองเจียซิงได้ทำการผลิตผลิตภัณฑ์ IC และ LED ในรูปแบบที่หลากหลายดังต่อไปนี้

ก) ผลิตภัณฑ์ IC มาตรฐาน

ข) ผลิตภัณฑ์ LED สำหรับหลอดไฟที่ใช้ในอุปกรณ์ยานยนต์

นักออกแบบระบบไฟสามารถนำผลิตภัณฑ์นี้ที่มีคุณสมบัติขนาดเล็กลง
มีรูปลักษณ์ที่แตกต่างเพื่อที่จะนำไปปรับใช้ในรถยนต์ได้หลากหลายมากขึ้น
และวิศวกรระบบไฟยังสามารถเห็นข้อได้เปรียบของหลอดไฟ LED ชนิดนี้ คือเลนส์ที่มีประสิทธิภาพ
ประหยัดพลังงาน การกระจายแสง ซึ่งทำให้นักออกแบบสามารถออกแบบสำหรับไฟในรถยนต์
เช่นไฟสูง-ต่ำ ไฟเบรค ไฟให้สัญญาณ และไฟตำแหน่งต่างๆ

ค) ผลิตภัณฑ์แผงไฟฟ้าโซลาร์เซลล์ (Photovoltaic)

ผลิตภัณฑ์แผงไฟฟ้าโซลาร์เซลล์ที่ประกอบที่หน่วยงานเจียซิงเป็นชนิด HCPV (High Concentrated
Photovoltaic) ทำงานโดยนำเซลล์แสงอาทิตย์แบบ III - V Multi-junction
มาใช้แทนเซลล์แสงอาทิตย์แบบซิลิโคน HCPV
เป็นการบูรณาการของนวัตกรรมทางเทคโนโลยีที่มีความแตกต่าง ที่รวมถึงเลนส์รับแสง
การจัดการระบายความร้อน เครื่องกล การควบคุมอัตโนมัติ ระบบเซ็นเซอร์
อุปกรณ์เซมิคอนดักเตอร์ วัสดุสังเคราะห์วิทยาศาสตร์ ฯลฯ

ง) หลอด LED แบบรวมแสง (LED Arrays)

หลอด LED แบบรวมแสงมีประสิทธิภาพสูง มีขนาดกะทัดรัด
ประหยัดค่าใช้จ่ายและให้แสงสว่างอย่างสม่ำเสมอ โดยผลิตเพื่อจำหน่ายในท้องตลาดหลอดไฟทั่วไป
ผลิตภัณฑ์ LED ประเภทนี้มีคุณสมบัติและประสิทธิภาพสูงรวมทั้งมีอายุการใช้งานตลอดชีพ

3. ผลิตภัณฑ์ประเภท MICRODISPLAY Microdisplay
เป็นผลิตภัณฑ์ที่ใช้ในการเปลี่ยนสัญญาณทางไฟฟ้าเป็นสัญญาณภาพที่มีความละเอียดสูง ได้แก่ผลิตภัณฑ์
LCoS (Liquid Crystal on Silicon) อุปกรณ์ MEMS หรือ HTP (High-Temperature
Polysilicon) ซึ่งใช้เป็นชิ้นส่วนประกอบผลิตภัณฑ์ที่หลากหลาย เช่น Multimedia Projector
โทรทัศน์ระบบฉายภาพจากด้านหลัง (Rear-projection television) อุปกรณ์เลนส์ปรับค่า
(Adaptive Optics) และอุปกรณ์ที่ใช้ในการโทรคมนาคมสื่อสาร
โดยมีฐานการผลิตที่โรงงานในเมืองทวินส์เบิร์ก รัฐโอไฮโฮ ประเทศสหรัฐอเมริกา
และอีกแห่งที่โรงงานในจังหวัดพระนครศรีอยุธยา ซึ่งดำเนินการผลิตมาตั้งแต่ปี 2547

RADIO FREQUENCY IDENTIFICATION DEVICE (RFID) คืออุปกรณ์แสดงตำแหน่ง หรือแสดงตน
(ระบุลักษณะ) ด้วยการอ่านรหัสคลื่นวิทยุ
เป็นอุปกรณ์ที่ใช้สำหรับการรับส่งข้อมูลอย่างรวดเร็วและแบบไร้สาย (Wireless mode)
โดยโรงงานฮานา ไมโครดิสเพลย์ เทคโนโลยี
เป็นผู้ผลิตป้ายฉลากที่ไม่ต้องใช้แบตเตอรี่เป็นแหล่งพลังงานในการทำงาน (Passive Tag)
ที่เมืองทวินส์เบิร์ก รัฐโอไฮโอ ประเทศสหรัฐอเมริกา
โดยป้ายฉลากประเภทนี้สามารถอ่านโดยเครื่องอ่าน ที่มีการบันทึกข้อมูลของวัตถุที่ต้องการการระบุตัว
การรักษาความปลอดภัย และประวัติข้อมูลอื่นๆที่ต้องการ ซึ่งสามารถทำการแก้ไขได้ (Write
mode) โดยเครื่องอ่าน RFID โครงสร้างภายใน RFID Tag ประกอบด้วย IC
ทำหน้าที่เก็บข้อมูลวัตถุในรูปสัญญาณดิจิตอล และเสาอากาศ (Antenna)
ทำหน้าที่เป็นตัวรับและสะท้อนสัญญาณคลื่นความถี่วิทยุกลับไปยังเครื่องอ่านพร้อมทั้งข้อมูลของวัตถุภายในชิป

การนำเทคโนโลยี RFID ใช้ในงานปัจจุบัน ได้แก่

+---------------------------------------+------------------------------+
| -   ระบบลานจอดรถ                      | -                            |
|                                       |    อุปกรณ์กันขโมยสำหรับกุญแจรถยนต์ |
+---------------------------------------+------------------------------+
| -   ติดไมโครชิพให้สุนัข/ปศุสัตว์              | -   M-commerce               |
|     เพื่อป้องกันโรคระบาดของสัตว์            |                              |
|                                       |    ใช้ผ่านมือถือแทนการใช้บัตรเครดิต |
+---------------------------------------+------------------------------+
| -   ใช้ติดเสื้อผ้า                         | -                            |
|     เพื่อป้องกันการลักขโมยสินค้าในร้าน        |    ใช้เพื่อศึกษาพฤติกรรมของผู้บริโภค |
+---------------------------------------+------------------------------+
| -   บัตรชมภาพยนตร์                      | -   การขนส่ง (Logistics)      |
|                                       |                              |
| -   การป้องกันสินค้าปลอมแปลง              | -   Tire Tag                 |
|     (Anti-Counterfeit)                |     ป้ายฉลากติดยางรถยนต์        |
+---------------------------------------+------------------------------+

กลุ่มธุรกิจของบริษัทย่อย

โอแมค เซลส์ จำกัด

เป็นบริษัทจัดตั้งอยู่ที่ประเทศฮ่องกง เพื่อดำเนินงานด้านการจัดซื้อ

ฮานา เทคโนโลยี่ กรุ๊ป

เป็นบริษัทที่จัดตั้งขึ้นที่ประเทศ เคย์แมน เพื่อประกอบธุรกิจการลงทุน

ฮานา เซมิคอนดักเตอร์ อินเตอร์เนชั่นแนล

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา เซมิคอนดักเตอร์ โฮลดิ้ง

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา เทคโนโลยี่ อินเวสท์เมนท์

เป็นบริษัทที่จัดตั้งขึ้นที่ประเทศ เคย์แมน เพื่อประกอบธุรกิจการลงทุน

ฮานา ไมโครอิเล็คโทรนิคส เอ็นเตอร์ไพรส์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุน

ฮานา ไมโครอิเล็คโทรนิคส อินเวสท์เมนท์

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการลงทุนและค้าขาย

ฮานา มาเก๊า คอมเมอร์เชียล ออฟชอร์

เป็นบริษัทที่จัดตั้งขึ้นที่มาเก๊า เพื่อประกอบธุรกิจการให้บริการ

ฮานา ไมโครอิเล็คโทรนิคส อินเตอร์เนชั่นแนล

เป็นบริษัทที่จัดตั้งขึ้นที่ประเทศ บริติช เวอร์จิ้น ไอส์แลนด์ เพื่อประกอบธุรกิจการจัดจำหน่าย

ฮานา ไมโครอิเล็คโทรนิคส อิงค์

เป็นบริษัทที่จัดตั้งขึ้นที่สหรัฐอเมริกา เพื่อประกอบธุรกิจการจัดจำหน่าย และให้บริการ

ผลิตภัณฑ์ของฮานา จําแนกตามประเภทสินค้าขั้นปลายได้ดังนี้

Product End Application

[]

หมายเหตุ: แหล่งข้อมูลฝ่ายขายและการตลาด บริษัท ฮานา ไมโครอิเล็คโทรนิคส จำกัด (มหาชน)

สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

สิทธิพิเศษจากการส่งเสริมการลงทุน

บริษัทฯ และบริษัทย่อยได้รับสิทธิพิเศษทางภาษีตามพระราชบัญญัติส่งเสริมการลงทุน พ.ศ. 2520
โดยการอนุมัติของคณะกรรมการส่งเสริมการลงทุน ภายใต้เงื่อนไขบางประการ
สิทธิประโยชน์ที่สำคัญ มีดังนี้ :-

[TABLE]

(2) สิทธิอื่น

- ไม่มี –

(3) ข้อจำกัดในการประกอบธุรกิจ

- ไม่มี –

การตลาดและภาวะการแข่งขัน

กลยุทธ์ในการแข่งขันที่สำคัญ

ความได้เปรียบเชิงกลยุทธ์ในการแข่งขันที่สำคัญของกลุ่มฮานา คือ
การให้บริการรับจ้างผลิตและประกอบผลิตภัณฑ์ชิ้นส่วนอิเล็กทรอนิกส์ที่มีความหลากหลายให้แก่ลูกค้าทั่วโลก
เช่น IC Packaging, IC Testing, Chip-on-Board, Surface-Mount Assembly,
Hybrid-Assembly, Micro-Coil เป็นต้น
ซึ่งฮานาสามารถให้บริการแบบครบวงจรให้กับลูกค้าส่วนใหญ่ของเรา
การให้บริการที่ครอบคลุมนี้เป็นกลยุทธ์หลักที่ทำให้ฮานาได้เปรียบในการแข่งขัน นอกจากนี้
การให้ความสำคัญกับตลาดที่ตรงกับความต้องการของตลาด ทำให้บริษัทฮานาแตกต่างจากบริษัทอื่น

สำหรับ IC Packaging ทางฮานามุ่งเน้นการผลิต ผลิตภัณฑ์ประเภท Low-Pin Count
Packages ซึ่งเห็นได้จากปริมาณความต้องการที่สูงในกลุ่มผลิตภัณฑ์อิเล็กทรอนิกส์นี้ตั้งแต่ปี 2543
เป็นต้นมา ทั้งนี้ในปี 2554 กำลังการผลิตเพิ่มขึ้นอย่างต่อเนื่อง
ถึงแม้จะได้รับผลกระทบจากอุทกภัยในปลายปี 2554 แต่ ณ ปัจจุบันนี้
ฮานาได้กลับมาฟื้นตัวและยังดำเนินธุรกิจอย่างต่อเนื่องตามปกติ

จากความนิยมการใช้โทรศัพท์แบบ Smart Phone กล้องถ่ายรูปแบบดิจิตอล
และอุปกรณ์ไฟฟ้าขนาดเล็ก อุปกรณ์ IC ขนาดเล็กจะเป็นความต้องการหลักๆในอุตสาหรรมนี้
ซึ่งหน่วยงานผลิต IC ของฮานาได้มาถูกทางแล้ว
ลูกค้าของฮานายังคงมุ่งเน้นในอุตสาหกรรมดังกล่าวและเทคโนโลยีที่ใช้ในงานเฉพาะ
ฮานาจึงสามารถทำธุรกิจได้อย่างมากมายโดยเฉพาะกับผู้ผลิตโทรศัพท์มือถือที่มีชื่อเสียง

สำหรับการประกอบผลิตภัณฑ์ไมโครอิเล็กทรอนิกส์ ฮานามุ่งเน้นการผลิตผลิตภัณฑ์ Sensors
ที่ใช้ในอุปกรณ์ยานยนต์ โดยมีอัตราการเติบโตที่มั่นคง ตลาดอุปกรณ์ยานยนต์ฟื้นตัวอย่างน่าพอใจ
โดยเติบโตร้อยละ 20 ฮานายังคงได้ส่วนแบ่งการตลาดเพิ่มขึ้นจากสินค้าอย่าง Touch Pad
ที่ใช้กับเครื่องคอมพิวเตอร์ และอุปกรณ์ Optical Sensor
อุปกรณ์แถบสัมผัสที่ใช้ในโทรศัพท์มือถือก็ได้รับส่วนแบ่งเพิ่มขึ้นด้วยซึ่งเราจะมุ่งเน้นงานผลิตในปีที่จะถึงนี้
โรงงานที่สาขาจังหวัดลำพูนของเราได้มีการขยายพื้นที่ร้อยละ 10 ในปี 2554 และปี 2555
และจะยังขยายต่อไปในปี 2556 โดยในปี 2556 ฮานาจะสร้างโรงงานแห่งใหม่ในจังหวัดลำพูน
มีพื้นที่ประมาณ 20,000 ตารางเมตร

ฮานามุ่งเน้นผลิตผลิตภัณฑ์ประเภท High-End ซึ่งมีวงจรผลิตภัณฑ์และมีอายุการใช้งานที่ยืนยาว
ซึ่งช่วยให้ฮานาสามารถกำหนดแผนการธุรกิจที่ชัดเจนในระยะยาวได้

หน่วยงานการผลิตทั้งหมดของฮานา (ที่จังหวัดพระนครศรีอยุธยา ลำพูน และเมืองเจียซิง
ประเทศจีน) ได้ใช้พื้นที่การผลิตเต็มหมดแล้ว อย่างไรก็ตามก็ยังไม่เพียงพอ
เรากำลังเดินหน้าเต็มที่เพื่อพัฒนาการผลิตของเราต่อไป

ลักษณะของลูกค้าและความสัมพันธ์

นโยบายของฮานาเน้นเรื่องคุณภาพของผลิตภัณฑ์และการบริการที่ดีแก่ลูกค้า
ในขณะเดียวกันทางบริษัทก็ให้ความสำคัญกับการรักษาสัมพันธภาพที่ดีและการสร้างความไว้วางใจให้กับลูกค้า
ฮานามีการร่วมมือทางการค้ากับลูกค้าอย่างใกล้ชิดในการวางแผนการผลิต
ช่วยเหลือในการแก้ไขปัญหาและสร้างสัมพันธภาพในระยะยาว
สำหรับผลิตภัณฑ์ที่มีเทคโนโลยีและต้องการดูแลควบคุมเป็นพิเศษ
ทางลูกค้าได้ให้การดูแลสนับสนุนอย่างเต็มที่เพื่อให้ได้ตามเป้าหมายที่ได้วางไว้

ผลิตภัณฑ์ของฮานามากกว่าร้อยละ 50 ขายให้ลูกค้าในประเทศสหรัฐอเมริกา
ลูกค้าส่วนใหญ่เป็นบริษัทข้ามชาติที่มีชื่อเสียง ได้แก่ Fairchild Semiconductor, Avago
Technologies, Texas Instrument, Philips, HP, International Rectifier,
Assa Abloy เป็นต้น ด้วยความใกล้ชิดกับลูกค้าของเรา
ถึงแม้ว่าพวกเขาจะมีสำนักงานใหญ่อยู่ในประเทศสหรัฐอเมริกา
แต่พวกเขามีสำนักงานสาขาในภูมิภาคเอเชียตะวันออก ซึ่งการทำงานอย่างใกล้ชิดกับลูกค้า
ทำให้เข้าเราถึงช่องทางการสื่อสารและเพิ่มความสัมพันธ์ของเรา

การจำหน่ายและช่องทางการจัดจำหน่าย 

โดยปกติ กลุ่มฮานาจำหน่ายสินค้าให้แก่ลูกค้าโดยตรง ประมาณร้อยละ 30
ของยอดขายส่งออกไปยังประเทศสหรัฐอเมริกา ร้อยละ 10 ของยอดขายส่งออกไปยังยุโรป
และร้อยละ 60 ของยอดขายส่งออกไปยังเอเซีย
ซึ่งส่วนใหญ่ยอดขายในเอเชียจะเป็นสาขาของบริษัทในประเทศสหรัฐอเมริกา
ทั้งนี้ฮานามีการตั้งตัวแทนจำหน่ายในประเทศสหรัฐอเมริกา ยุโรป ไต้หวัน เกาหลี สิงคโปร์
และฟิลิปปินส์ เพื่อขยายธุรกิจให้มากขึ้น

สภาพการแข่งขันภายในอุตสาหกรรมของกลุ่มฮานา

ในประเทศไทย มีเพียงไม่กี่บริษัทที่ทำธุรกิจเช่นเดียวกับฮานา เช่น Benchmark, Celestica,
SVI, Calcomp และ Star Micro ในช่วงที่เกิดมหาอุทกภัยในปี 2554
คู่แข่งขันส่วนใหญ่ประสบปัญหาอย่างแสนสาหัส อย่างไรก็ตาม เพราะมีโรงงานหลายแห่ง
ฮานาสามารถประสบความสำเร็จในการตอบสนองต่อลูกค้าในช่วงที่เกิดวิกฤติการณ์มหาอุทกภัยและได้รับความชื่นชมจากลูกค้ามากมาย
และธุรกิจโดยรวมของฮานาไม่ได้รับผลกระทบมากนัก

ส่วนคู่แข่งในตลาดโลกของฮานา ได้แก่ Flextronics, Solectron, Plexus, Pemstar,
MPI, Unisem, Amkor และ ASE ในการที่จะแข่งขันกับคู่แข่งรายอื่นๆ
ฮานาหลีกเลี่ยงที่จะแข่งขันโดยตรงกับคู่แข่งเหล่านี้
โดยมุ่งเน้นการรับจ้างผลิตและประกอบชิ้นส่วนผลิตภัณฑ์ประเภทไมโครอิเล็กทรอนิกส์
ขณะที่บริษัทคู่แข่งรายอื่นเน้นการผลิตอุปกรณ์อิเล็กทรอนิกส์สำเร็จรูป (Box Build Assembly)
ในแวดวงอุตสาหกรรมการผลิต ปัจจุบันนี้ฮานาเป็น 1 ใน 50
บริษัทรับจ้างผลิตชิ้นส่วนอุปกรณ์อิเล็กทรอนิกส์ชั้นนำของโลก
ทั้งนี้ลูกค้าของเราเห็นว่าฮานาเป็นผู้รับจ้างผลิตที่มีส่วนแบ่งการตลาดมากกว่าร้อยละ 50
ในอุปกรณ์เซ็นเซอร์แบบใช้แสง (Optical Navigation Sensor)
บัตรที่ใช้สำหรับการควบคุมการผ่านเข้าออกประตูหรือช่องทางเข้าออกต่างๆที่สามารถอ่านผ่านสัญญาณวิทยุ
(RFID Access Control Card) อุปกรณ์ส่งความสั่นสะเทือนใช้สำหรับการค้นหาตำแหน่ง หรือ
ระบบ GPS (Oscillator for GPS) อุปกรณ์เซ็นเซอร์สำหรับ smart phone และร้อยละ 30
สำหรับแป้นสัมผัสสำหรับ Laptop คอมพิวเตอร์ (Touch Screen on Laptop PC)
และแป้นสัมผัสหน้าจอบน Smart Phone
ซึ่งฮานาเป็นซัพพลายเออร์หลักของผลิตภัณฑ์เหล่านี้สำหรับลูกค้าของเรา

ในการที่จะแข่งขันกับคู่แข่งรายอื่นในตลาดโลก ฮานาประเมินสถานะกิจการของบริษัทดังนี้

  1. ฮานาในประเทศไทย เทียบกับประเทศที่มีต้นทุนแรงงานต่ำ เช่น จีน อินเดีย เวียดนาม
  เรามีเทคโนโลยีที่มีประสิทธิภาพรวมทั้งระบบสาธารณูปโภคที่ดีกว่า ถึงแม้ว่าจะมีการปรับค่าจ้างขึ้น
  ประเทศไทยยังคงมีต้นทุนแรงงานที่มีประสิทธิภาพมากกว่าประเทศเพื่อนบ้าน

  2. ฮานาในประเทศจีน มีจุดแข็งที่ต้นทุนแรงงานต่ำ
  เช่นเดียวกับประเทศในกลุ่มที่มีต้นทุนแรงงานต่ำอื่นและยิ่งกว่านั้น
  การบริหารจัดการและความช่วยเหลือทางด้านเทคนิคในการผลิตจากบริษัทแม่
  ทำให้บริษัทแตกต่างจากคู่แข่งในท้องถิ่นรายอื่นๆ

  3. สืบเนื่องจากเรื่องของแรงงาน ฮานายังคงมองหาลู่ทางเพื่อรับมือกับการเพิ่มขึ้นของค่าแรง
  เรากำลังดำเนินการในการตั้งหน่วยการผลิตทั้งในประเทศพม่า หรือกัมพูชา
  ที่จะได้รับประโยชน์จากต้นทุนแรงงานต่ำ

  4.
  ฮานามีผลิตภัณฑ์ที่หลากหลายและมีฐานการผลิตหลายแห่งซึ่งแตกต่างจากคู่แข่งรายอื่นๆที่ถึงแม้จะมีฐานการผลิตหลายแห่งแต่มีผลิตภัณฑ์ที่หลากหลายน้อยกว่า

  5. ในขณะที่เกิดภาวะเศรษฐกิจตกต่ำทั่วโลก
  ฮานามีเงินสดสำรองที่แข็งแกร่งซึ่งอยู่ในฐานะที่มั่นคงเมื่อเทียบกับคู่แข่งรายอื่นๆ
  ซึ่งเป็นบริษัทที่มั่นคงและมีศักยภาพที่ดีพร้อมในการดําเนินธุรกิจการผลิตแบบครบวงจร

  6. ฮานามีโรงงานหลายแห่งซึ่งสามารถเป็นทางเลือกในการผลิต
  ถ้าที่ใดมีเหตุการณ์ที่ไม่คาดคิดเกิดขึ้น

สถานภาพในการแข่งขันของกลุ่มบริษัทฮานา

ด้วยการวางกลยุทธ์ทางการตลาดที่ถูกต้องโดยการเสนอผลิตภัณฑ์ที่มีคุณภาพและหลากหลายในราคาที่ดึงดูด
ทำให้ฮานาสามารถมีกลุ่มลูกค้าเฉพาะ ส่งผลให้บริษัทประสพความสำเร็จ
มีส่วนแบ่งการตลาดและมีความสามารถในการแข่งขันกับผู้ผลิตรายอื่นๆ
ในตลาดอุตสาหกรรมอิเล็กทรอนิกส์

โรงงานที่จังหวัดลำพูนและจังหวัดพระนครศรีอยุธยาได้เสร็จสิ้นการขยายพื้นที่เพิ่มเติมสำหรับทางธุรกิจใหม่

แต่ละปีฮานายังคงเพิ่มศักยภาพทางด้านเทคโนโลยีในแต่ละหน่วยการผลิตอย่างต่อเนื่อง
ด้วยศักยภาพและความสามารถในการผลิตที่สูงขึ้นและมีต้นทุนการผลิตที่ต่ำลง
เป็นปัจจัยสำคัญที่ดึงดูดลูกค้าต่อธุรกิจของเรา

ด้วยการมีทีมการจัดการที่พิสูจน์อย่างชัดเจนว่าดี
ฮานามีชื่อเสียงที่ดีมากในการให้ความพึงพอใจต่อลูกค้า

แนวโน้มภาวะอุตสาหกรรมและสภาพการแข่งขันในอนาคต

จากข้อมูลของ SIA (Semiconductor Industry Association)
ยอดขายเซมิคอนดักเตอร์ทั่วโลกในปี 2555 เท่ากับ 291.6 พันล้านเหรียญสหรัฐ ลดลงร้อยละ 2.7
จากปี 2554 ที่เท่ากับ 299.5 พันล้านเหรียญสหรัฐ
ถึงแม้อุตสาหกรรมเซมิคอนดักเตอร์ได้ประสบเรื่องท้าทายที่สำคัญ
แต่ผลประกอบการในอุตสาหกรรมเซมิคอนดักเตอร์ทั่วโลกมียอดขายสูงตลอดทั้งปี 2555
โดยเฉพาะที่อเมริกา มีความแข็งแกร่งมาก
และอุตสาหกรรมนี้อยู่ในตำแหน่งที่ดีที่จะประสบความสำเร็จต่อไปในปี 2556 โดยเฉพาะอุปกรณ์กลุ่ม
Optoelectronic ที่ใช้พลังงานอย่างมีประสิทธิภาพและมีราคาถูกในอุปกรณ์หลายๆ อย่าง เช่น
อุปกรณ์ที่ใช้ในโทรศัพท์มือถือ และกล้องถ่ายรูป อุปกรณ์ USB Flash Drive อุปกรณ์ Memory
Card และอุปกรณ์ที่เกี่ยวข้องในการส่งแลกเปลี่ยนข้อมูล

ถึงแม้จะมีความไม่แน่นอนในภาวะเศรษฐกิจและนโยบายของรัฐบาลของประเทศสหรัฐฯ
แต่ตลาดของอุตสาหกรรมเซมิคอนดักเตอร์ยังแสดงให้เห็นถึงความแข็งแกร่ง
โดยเฉพาะในเดือนธันวาคมที่ผ่านมา เติบโตได้อย่างประทับใจ
โดยพื้นฐานของอุปกรณ์อิเล็กทรอนิกส์สมัยใหม่ทั้งหมดซึ่งมีอุปกรณ์เซมิคอนดักเตอร์เป็นส่วนประกอบที่สำคัญ
และมีความสำคัญต่อความเข้มแข็งของเศรษฐกิจ รวมถึงความปลอดภัยในประเทศ
และความสามารถในการแข่งขันในระดับโลกของประเทศสหรัฐฯ
เมื่อพิจารณาจากการวัดความเจริญเติบโตทางเศรษฐกิจ และตัดเรื่องความไม่แน่นอนออกไป
อุตสาหกรรมเซมิคอนดักเตอร์ยังคงมีความแข็งแกร่งต่อไปในปี 2556 และปีต่อๆ ไป

* แหล่งข้อมูล: Press Release- Semiconductor Association
(http://www.sia-online.org)

การผลิต หรือ การจัดหาผลิตภัณฑ์เพื่อจำหน่าย

โรงงานผลิต

ปัจจุบัน ฮานาและบริษัทย่อยมีโรงงานซึ่งใช้เป็นฐานการผลิต 4 แห่ง ดังนี้

1.  โรงงานจังหวัดลำพูน - บริษัท ฮานา ไมโครอิเล็คโทรนิคส จำกัด (มหาชน) -
    ซึ่งมีพื้นที่ใช้สอยประมาณ 32,480 ตารางเมตร
    ตั้งอยู่ในเขตอุตสาหกรรมส่งออกที่จังหวัดลำพูนโรงงานนี้ทำการผลิตชิ้นส่วนใช้ในกล้องถ่ายรูป,
    RFID (Radio-Frequency Devices), สมาร์ทการ์ด, COB (Chip-on-Board), SMD
    (Surface Mount Device), Fiber Optics, Led Assemble, Automotive
    Sensors, Flexible Circuit Board, Electronics Part for Interface
    Device, PCB assemble รวมทั้งอุปกรณ์ โทรคมนาคมที่ใช้ความถี่สูง
    ชิ้นส่วนคอมพิวเตอร์และผลิตภัณฑ์ทางการแพทย์

2.  โรงงานที่จังหวัดพระนครศรีอยุธยา - บริษัท ฮานา เซมิคอนดักเตอร์ (อยุธยา) จำกัด
    ตั้งอยู่ในนิคมอุตสาหกรรมไฮเทค จังหวัดพระนครศรีอยุธยา มีพื้นที่ประมาณ 40,300
    ตารางเมตร โดยโรงงานแห่งนี้ทำการประกอบและทดสอบการทำงานของวงจรไฟฟ้า (IC)

3.  โรงงานที่เมืองทวินส์เบิกร์ส มลรัฐโอไฮโฮประเทศ สหรัฐอเมริกา - บริษัท ฮานา
    ไมโครดิสเพลย์ เทคโนโลยี่ อิงค์ มีพื้นที่ประมาณ 28,000 ตารางฟุต
    โดยโรงงานแห่งนี้ทำการผลิต LCoS (Liquid Crystal on Silicon) และป้ายฉลาก
    RFID (RFID Tag)

4.  โรงงานที่เมืองเจียซิง ประเทศจีน - บริษัท ฮานา ไมโครอิเล็คโทรนิคส จำกัด (เจียซิง) -
    ขนาดพื้นที่ 91,151 ตารางเมตร ซึ่งดำเนินการผลิตตั้งแต่เดือนมิถุนายน ปี 2548
    โดยโรงงานแห่งนี้ดำเนินการการประกอบและทดสอบ IC และผลิตภัณฑ์ PCBA
    ซึ่งย้ายมาจากฐานการผลิตที่โรงงานเซี่ยงไฮ้

กำลังการผลิต

กำลังการผลิตรวมปี 2555 มีดังนี้

+-------------------------------+------------------+------------------+
| หน่วยงาน                       | ปี 2555           |                  |
+-------------------------------+------------------+------------------+
|                               | กำลังการผลิต       | ปริมาณการผลิตจริง   |
|                               |                  |                  |
|                               | (พันล้านชิ้นต่อปี)     | (พันล้านชิ้นต่อปี)     |
+-------------------------------+------------------+------------------+
|   A) IC                       | 1,427            | 1,023            |
|                               |                  |                  |
|   - โรงงานอยุธยา               | 1,680            | 1,427            |
|                               |                  |                  |
| - โรงงานเจียซิง                 |                  |                  |
+-------------------------------+------------------+------------------+
| B) PCBA                       | 1,093            | 517              |
|                               |                  |                  |
| - โรงงานลําพูน                  | 184              | 160              |
|                               |                  |                  |
| - โรงงานเจียซิง                 |                  |                  |
+-------------------------------+------------------+------------------+
| C) MICRODISPLAY -             | 586              | 192              |
| โรงงานสหรัฐอเมริกา              |                  |                  |
+-------------------------------+------------------+------------------+

วัตถุดิบและผู้จำหน่ายวัตถุดิบ

ฮานามีทั้งการสั่งซื้อวัตถุดิบเอง และลูกค้าเป็นผู้จัดส่งให้ฮานา (Consignment)
โดยวัตถุดิบที่ลูกค้าเป็นผู้จัดส่งให้ฮานาจะไม่บันทึกเป็นต้นทุนการผลิต
สัดส่วนการซื้อวัตถุดิบต่างประเทศและในประเทศคิดเป็นร้อยละ 95 และร้อยละ 5 ตามลำดับ
ฮานานำเข้าวัตถุดิบหลักที่ใช้ในการผลิตโดยนำเข้าโดยตรงและผ่านตัวแทนจำหน่ายจากต่างประเทศ
(ซึ่งการซื้อวัตถุดิบในประเทศ เป็นการซื้อผ่านตัวแทนจำหน่าย
ซึ่งต้องนำเข้าวัตถุดิบมาจากต่างประเทศ)
ทั้งนี้การซื้อวัตถุดิบจากผู้จำหน่ายทั้งในและต่างประเทศรวมโดยประมาณ 250 ราย
ซึ่งไม่มีผู้จำหน่ายรายใดที่ฮานาทำการจัดซื้อวัตถุดิบเป็นมูลค่าเกินกว่าร้อยละ 30
ของยอดการสั่งซื้อวัตถุดิบรวม

บริษัทฯ
จะวางแผนในการสั่งซื้อวัตถุดิบล่วงหน้าตามการวางแผนการผลิตเพื่อให้สอดคล้องกับคำสั่งซื้อของลูกค้า
ทั้งนี้วัตถุดิบบางชนิดที่ราคาอิงกับตลาดโลก เช่นวัตถุดิบที่มีปิโตรเคมีหรือทองคำเป็นส่วนประกอบ
หรือวัตถุดิบจำพวก Metal Part เช่น เหล็ก ทองแดง เงิน ราคาอาจค่อนข้างผันผวน
ซึ่งผู้จำหน่ายจะทำการแจ้งล่วงหน้าในกรณีที่มีการเปลี่ยนแปลงราคา
อย่างไรก็ตามฮานาไม่มีนโยบายในการผลักภาระให้กับลูกค้า
เพราะกลยุทธ์ทางการตลาดอย่าหนึ่งของฮานา
คือการรักษาสัมพันธภาพระยะยาวกับลูกค้าเพื่อคงไว้ซึ่งส่วนแบ่งทางการตลาด

นอกจากนี้ ฮานาจะมีขั้นตอนในการทดสอบคุณภาพทางวิศวกรรมของวัตถุดิบ
ก่อนนำวัตถุดิบไปประกอบเป็นชิ้นส่วนอิเล็กทรอนิกส์ เพื่อให้มั่นใจว่าสินค้าที่ผลิตจะได้มาตรฐาน
และข้อกำหนดระหว่างประเทศ

ผลของการเปลี่ยนแปลงทางเทคโนโลยีต่อการใช้วัตถุดิบ

การเปลี่ยนแปลงทางเทคโนโลยีที่ผ่านมา
ส่วนใหญ่เป็นการเปลี่ยนแปลงลักษณะการประกอบหรือแม่พิมพ์
ซึ่งสายการผลิตของฮานาสามารถรองรับการผลิตได้หลายรูปแบบ (Flexible)
ทำให้ผลกระทบดังกล่าวมีเพียงเล็กน้อย อย่างไรก็ตามวัตถุดิบยังคงใช้ในลักษณะเดิม
ซึ่งไม่ได้รับผลกระทบต่อการเปลี่ยนแปลงดังกล่าว

สภาพปัญหาเกี่ยวกับวัตถุดิบ

โดยปกติ ฮานาจะทำการทดสอบคุณภาพของวัตถุดิบโดยวิศวกรของบริษัท ก่อนเริ่มทำการประกอบ
และการจัดซื้อวัตถุดิบหลักของแต่ละผลิตภัณฑ์จะสั่งซื้อตามข้อกำหนดเฉพาะ (Specification)
ของลูกค้า กับผู้จำหน่ายที่ได้รับการอนุมัติจากลูกค้า
การแก้ไขปัญหาการขาดแคลนวัตถุดิบได้มีการหาแหล่งผู้จำหน่ายสำรองหลายๆ แห่ง
และสร้างสัมพันธภาพระยะยาวกับผู้จำหน่าย รวมทั้งมีการเจรจากับลูกค้าในการหาวัตถุดิบทดแทน
กรณีวัตถุดิบตาม Specification ของลูกค้าขาดแคลน
พิจารณาเสนอต่อลูกค้าในการจัดหาวัตถุดิบจากผู้จำหน่ายรายอื่น หรือยี่ห้ออื่นซึ่งมีคุณสมบัติใกล้เคียงกัน
แต่ทั้งนี้ต้องคำนึงการยอมรับและตกลงของลูกค้าเป็นสำคัญ

ผลกระทบต่อสิ่งแวดล้อม

สำหรับโรงงานที่กรุงเทพ
ได้ดำเนินการเพื่อลดผลกระทบต่อสิ่งแวดล้อมโดยควบคุมการปล่อยมลพิษทางน้ำ อากาศ
และกากของเสียให้อยู่ภายใต้กฎหมายและค่ามาตรฐานที่กำหนดไว้โดยหน่วยงานราชการต่างๆ เช่น
กรมโรงงานอุตสาหกรรม นอกจากนั้นยังได้ดำเนินการส่งเสริมการคัดแยกขยะ
เพื่อลดปริมาณของเสียที่จะส่งออกไปกำจัดนอกบริเวณโรงงาน
ตลอดถึงการนำของเสียที่ใช้แล้วกลับมาใช้ประโยชน์ใหม่

เนื่องจากขบวนการผลิต IC
มีขั้นตอนการผลิตที่สามารถทำให้เกิดของเสียที่เป็นอันตรายต่อสิ่งแวดล้อม บริษัท ฮานา
เซมิคอนดักเตอร์ (อยุธยา) จำกัด เป็นบริษัทที่ได้ทำการเปลี่ยนสารเคมีจาก CFC เป็น NON-CFC
ตลอดขบวนการผลิต และในปี 2547 ขบวนการชุบขา IC
ซึ่งในอดีตเป็นการชุบด้วยสารผสมตะกั่วก็จะเปลี่ยนมาเป็นชุบด้วยดีบุก 100%
การชุบขาด้วยดีบุกจะเป็นการลดสารที่เป็นอันตรายต่อสิ่งแวดล้อมลงได้ส่วนหนึ่ง
แต่ก็ยังมีสารละลายทางเคมีที่เป็นอันตรายต่อสภาวะแวดล้อม
บริษัทมีระบบกำจัดสารเคมีและน้ำเสียที่ทันสมัย ภายใต้การควบคุมดูแลโดยวิศวกรเคมีของบริษัท
นอกจากนี้บริษัทได้รับการรับรองคุณภาพระบบการจัดการด้านสิ่งแวดล้อม ISO 14001 มาตั้งแต่ปี
2542 ซึ่งแสดงให้เห็นว่าการควบคุมของเสียจากการผลิต IC
และผลิตภัณฑ์เป็นไปตามมาตรฐานสากลที่กำหนด

บริษัท ฮานา ไมโครอิเล็คโทรนิคส จำกัด (มหาชน) ผ่านการรับรองระบบคุณภาพ ISO 9001
และระบบการจัดการสิ่งแวดล้อม ISO 14001 ซึ่งบ่งบอกถึงคุณภาพขององค์กรและบริการของเรา
ที่เห็นถึงความใส่ใจต่อสิ่งแวดล้อมที่ทางบริษัทมีต่อสังคม
ได้กำหนดเป้าหมายลดผลกระทบต่อสิ่งแวดล้อม ด้วยการวางเป้าลดการปล่อยก๊าซ
คาร์บอนไดออกไซด์ เปลี่ยนหลอดไฟฟ้าแสงสว่างในโรงงานและสำนักงานจากหลอดฟลูออเรสเซนท์
เป็นหลอดประหยัดไฟLED เพื่อลดการปล่อยก๊าซคาร์บอนไดออกไซด์ อันเป็นสาเหตุของภาวะโลกร้อน

บริษัทได้มีโครงการลดการใช้ทรัพยากรน้ำและการนำน้ำกลับมาใช้ใหม่ ตัวอย่างเช่นการนำน้ำที่ผ่าน
Saw Sub-State process, RO Concentrate Water รวมการนำน้ำกลับมาใช้ใหม่ได้
32%ของน้ำที่ต้องจ่ายเข้าโรงงานจากการนิคมอุตสาหกรรม

บริษัทฯได้รับการสนับสนุนจากสำนักงานเศรษฐกิจอุตสาหกรรม (สศอ.) ในการเตรียมความพร้อมเพื่อการประยุกต์ใช้มาตรฐาน ISO50001 ของระบบการจัดการพลังงานมาใช้ในองค์กร บริษัทฯมีระบบสำหรับการจัดการพลังงานแล้วและพร้อมที่จะได้รับการรับรองตามมาตรฐานสากล ISO50001 ในปี 2555 เรามีโครงการลดการใช้พลังงานหลายโครงการ ผลของการปฏิบัติทำให้บริษัทฯประสบความสำเร็จในการประหยัดไฟฟ้าได้ประมาณ 2.7 ล้านบาทต่อปี 

นอกจากนี้ในปี 2555 บริษัทฯมีโครงการนำน้ำกลับมาใช้ใหม่ ส่งผลให้มีการนำน้ำที่ใช้แล้ว
นำกลับมาใช้ใหม่ เพิ่มขึ้นกว่าร้อยละ 32
อีกทั้งเรายังประสบความสำเร็จต่อโครงการนำกระดาษบันทึก (note pad) ที่ใช้แล้วกลับมาใช้ใหม่

นอกจากนั้น บริษัท ฮานา ได้ผ่านการรับรองตามมาตรฐานผลิตภัณฑ์อุตสาหกรรมไทย
มาตรฐานยุโรปด้าน RoHS วัตถุอันตรายและมาตรฐานสากลจากหลายหน่วยงาน
รวมทั้งผ่านการรับรองระบบการจัดการอาชีวอนามัยและความปลอดภัย OHSAS/TIS 18001
ซึ่งช่วยเสริมสร้างความปลอดภัยในการทำงาน ลดอัตราการเกิดอุบัติเหตุ
และลดปัญหาสิ่งแวดล้อมในองค์กรและสังคมโดยรวม และเป็นที่ยอมรับทั่วโลก

ผลของการได้รับการสนับสนุนอย่างต่อเนื่องจากผู้บริหารระดับสูง
และการมีส่วนร่วมของพนักงานทุกคน ทำให้มีการนำไปปฏิบัติในทุกระดับขององค์กร
ซึ่งส่งผลให้บริษัทฯ สามารถลดมลภาวะทางอากาศ น้ำ
และสามารถวางระบบกำจัดขยะโดยนำขยะไปกำจัดโดยบริษัทรับกำจัดขยะอุตสาหกรรมที่ได้รับอนุญาตโดยเฉพาะ
ทำให้บริษัทสามารถปฎิบัติตามหลักเกณฑ์เกี่ยวกับที่ตั้งของโรงงาน สภาพแวดล้อมของโรงงานตาม
พระราชบัญญัติโรงงาน พ.ศ. 2535 และประกาศกระทรวงอุตสาหกรรม เรื่อง
การจัดทำรายงานชนิดและปริมาณสารมลพิษ ที่ระบายออกจากโรงงาน พ.ศ. 2540 ทุกประการ

การควบคุมผลกระทบต่อสิ่งแวดล้อม

ในการตั้งโรงงานอุตสาหกรรม
ฮานาต้องยื่นขอใบอนุญาตตั้งโรงงานซึ่งจะต้องแสดงกรรมวิธีการผลิตเพื่อประกอบการพิจารณา
ถ้าหากกรรมวิธีการผลิตมีสิ่งที่มีผลกระทบต่อสิ่งแวดล้อม เช่น น้ำเสีย อากาศเสีย
จะต้องผ่านการพิจารณาและได้รับอนุญาตจากกองสิ่งแวดล้อมโรงงาน
นอกจากนั้นหลังจากก่อสร้างโรงงานเสร็จ
ก่อนการประกอบกิจการจะต้องให้กรมโรงงานอุตสาหกรรมตรวจสอบและออกใบอนุญาตประกอบกิจการ
ซึ่งเจ้าหน้าที่จะมาตรวจสอบว่าเป็นไปตามที่บริษัทขออนุญาตไว้หรือไม่ก่อนที่จะให้ใบอนุญาต และ
ใบอนุญาตนี้ไม่ใช่ใบอนุญาตที่ให้ใช้ได้ตลอดไป แต่จะต้องมีการต่ออายุเป็นระยะๆ ทุกๆ 3 ปี
ซึ่งการต่ออายุแต่ละครั้ง จะต้องมีการตรวจสอบก่อนที่จะให้ต่ออายุ โดยกองควบคุมโรงงาน
กรมโรงงานอุตสาหกรรม สำหรับกรณีที่มีขบวนการผลิตที่ต้องมีการชุบตะกั่วนั้น
บริษัทมีการดำเนินการขออนุญาตที่เขตทุกปี

บริษัท ฮานาฯ เองได้รับผลประโยชน์อย่างมากมายจากการจัดการสิ่งแวดล้อม มากว่า 10 ปีแล้ว
เราสามารถประหยัดค่าใช้จ่ายได้หลายล้านบาท มีปริมาณผลผลิตที่ดีเพิ่มมากขึ้น
โดยเฉพาะอย่างยิ่งการดำเนินกิจการที่เป็นมิตรต่อสิ่งแวดล้อม
จนทำให้บริษัทได้รับการยอมรับจากผู้คนในท้องถิ่น ว่าโรงงานของบริษัทฯ
ไม่เคยส่งผลกระทบต่อสิ่งแวลดล้อมและวิถีชีวิตของคนในชุมชนเลย

การจัดการด้านสิ่งแวดล้อม

บริษัทฯ มีนโยบายในการปฏิบัติตามกฎหมายความปลอดภัยและกฎหมายสิ่งแวดล้อม
ที่กําหนดโดยกระทรวงแรงงานและสวัสดิการสังคม กระทรวงอุตสาหกรรม
ประกาศการนิคมอุตสาหกรรมแห่งประเทศไทย และกฎหมายอื่นๆ ที่เกี่ยวข้อง
ทั้งนี้เพื่อความปลอดภัยและสุขภาพพลานามัยของพนักงาน ผู้เข้ามาติอต่อหรือดําเนินธุรกิจกับบริษัทฯ
โดยให้มีผลกระทบต่อสิ่งแวดล้อมน้อยที่สุด บริษัทฯ
มีแผนงานการจัดการสิ่งแวดล้อมและเราได้รับมาตรฐานสากลด้านการจัดการสิ่งแวดล้อม
ซึ่งเราจะมุ่งมั่นในการพัฒนารักษาสิ่งแวดล้อมอย่างต่อเนื่อง
ที่ผ่านมาบริษัทได้ดําเนินการหลายอย่างในการเปลี่ยนมาใช้เครื่องมืออุปกรณ์ที่มีประสิทธิภาพมากกว่าในโครงการประหยัดพลังงาน
และลดการใช้พลังงานในระบบไฟฟ้า ระบบบําบัดนํ้าเสีย และระบบก๊าซ

จากนโยบายสิ่งแวดล้อมและการให้ความสําคัญกับปัญหาภาวะโลกร้อน
ฮานาได้ใช้ความพยายามเพื่อจะช่วยลดผลกระทบต่อสิ่งแวดล้อม ด้วยการใช้มาตรการ “ลด การใช้
การใช้ซ้ำ และการนำกลับมาใช้ใหม่”
ซึ่งเรายังคงดําเนินงานตามนโยบายลดการใช้พลังงานในสถานที่ทํางานอย่างต่อเนื่อง
ทั้งส่วนสำนักงานและส่วนการผลิตโดยทําการปรับปรุงประสิทธิภาพของเครื่องจักรและอุปกรณ์ เช่น
ปรับอุณหภูมิของระบบปรับอากาศ ลดการใช้ไฟฟ้าในช่วงเวลาที่มีการคิดค่าการใช้ไฟฟ้าในอัตราสูงสุด
(On-Peak) ลดการใช้ทรัพยากรและสารเคมี รวมถึงการนํานํ้าที่ใช้แล้วนํากลับไปใช้ใหม่

การดำเนินการของบริษัทเพื่อลดผลกระทบและผลการปฏิบัติจริงเมื่อเทียบกับอัตราสูงสุดที่กฎหมายกำหนด

บริษัทได้ปฏิบัติตามเงื่อนไขการอนุญาตให้ประกอบกิจการโรงงาน ตามมาตรา 12 วรรค 5
แห่งพระราชบัญญัติโรงงาน พ.ศ. 2535
ซึ่งกำหนดเงื่อนไขที่ผู้ประกอบกิจการโรงงานจะต้องปฏิบัติเป็นพิเศษไว้ ดังนี้

1.  ต้องมีและใช้ระบบขจัดน้ำทิ้ง ที่เกิดขึ้นจากกรรมวิธีการผลิตที่มีขนาดและประสิทธิภาพเพียงพอ
    ไม่ก่อให้เกิดเหตุเดือดร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

2.  ต้องมีมาตราการควบคุมและป้องกันไอสารเคมีที่เกิดขึ้นจากกรรมวิธีการผลิต
    ไม่ก่อให้เกิดเหตุเดือดร้อนหรือเป็นอันตรายต่อผู้ปฏิบัติงานและผู้อยู่อาศัยใกล้เคียง

3.  ต้องมีและใช้เครื่องปรับอากาศหรือพัดลมระบายอากาศ หรือพัดลมดูดอากาศ
    ให้มีขนาดเพียงพอต่อกิจการและเหมาะสมต่อสภาพการทำงาน
    โดยจะต้องเปิดตลอดเวลาทำงาน

4.  ใบอนุญาตประกอบกิจการนี้อาจถูกเพิกถอนได้ หากกรมโรงงานอุตสาหกรรม
    ได้รับการร้องขอจากหน่วยราชการที่เกี่ยวข้อง
    เนื่องจากมีการใช้อาคารโรงงานผิดประเภทจากที่ได้รับอนุญาตไว้

5.  ต้องมีและใช้ระบบกำจัดสิ่งปฏิกูลหรือวัสดุที่ไม่ใช้แล้ว
    หรือใช้บริการของศูนย์บริการกำจัดกากอุตสาหกรรมและต้องได้รับความเห็นชอบจากกรมโรงงานอุตสาหกรรมด้วย

ประวัติการกระทำผิดเกี่ยวกับสิ่งแวดล้อม

- ไม่มี -

แนวทางแก้ไข (ถ้ามี)

- ไม่มี –

งานที่ยังไม่ส่งมอบ

- ไม่มี –